section_heading: Ostalo o slapu
paragraph_text: thumb|250px|Jimmyev zrakoplov Angelova tvrdnja da je pronašao najviši slap na svijetu potvrđena je tek 1949. kad je ekspedicija koju je predvodila Ruth Robertson pošla uz kanjon rijeke Churun u motoriziranim kanuima. Postavljeni instrumenti pokazali su da su slapovi visoki 979 metara. Tok slapova nije tijekom godine ujednačen. Tijekom kišnog razdoblja slap je na punoj snazi, a u sušnom dijelu godine slap ne dolazi do tla jer se pretvara u maglu. Jimmy Angel dobio je svojih petnaest minuta slave iako se tvrdilo da je slapove otkrio sakupljač gume Ernesto Sanchez La Cruz, no to ionako nije bitno jer su ovdašnji domorodci znali za te slapove davno prije ove dvojice navedenih. Kad je Jimmy poginuo u zrakoplovnoj nesreći 1956. njegov je pepeo razasut po slapovima,a njegov zrakoplov izvađen je iz zelene prašume i izložen u muzeju Ciudad Bolivara.